Република Србија

АП Војводина

ОПШТИНА ЖИТИШТЕ

Комисија за координацију

инспекцијског надзора над пословима

из изворне надлежности Општине

Број:I-06-46/2020

Дана: 03.09.2020.године

Житиште

# СТРАТЕШКИ ПЛАН ИНСПЕКЦИЈСКОГ НАДЗОРА

# ЗА ПЕРИОД 2020.-2022. ГОДИНЕ

**КОМУНАЛНА ИНСПЕКЦИЈА**

# 1. УВОД

Правни основ за доношење Стратешког плана комуналне инспекције општине Житиште садржан је у Закону о инспекцијском надзору ("Сл. гласник РС" бр.36/2015,44/2018-др.закон и 95/2018).

Инспекцијски надзор је специфична активност којом се утврђује да ли је постигнут задовољавајући напредак у остваривању постављених циљева, постоји ли одступање планираног од оствареног и у складу са тим се предузимају корективне радње.

Стратешки план инспекцијског надзора садржи општи приказ активности Комуналне инспекције, непосредне примене закона и прописа, те праћење стања на територији општине Житиште-евидентирање и контролу надзираних субјеката.

Сврха доношења Стратешког плана Комуналне инспекције је повећање ефективности и транспарентности, као и јачање поверења грађана у локалну самоуправу кроз следеће:

1. Непосредна примена закона и других прописа,
2. Спровођење инспекцијског надзора,
3. Праћење стања и предлагање мера за унапређење стања на терену, на територији општине,
4. Превентивно деловање инспекције као једно од средстава остварења циља инспекцијског надзора и
5. Откривање и спречавање обављања делатности нерегистрованих субјеката

Комунална инспекција обавља послове на територији општине Житиште са седиштем у Житишту, Цара Душана 15.

Инспекцијски надзори и службене контроле спроводе се у складу са одредбама законских и подзаконских аката.

Послови и задаци из делокруга Стратешког плана Комуналне инспекције обављају се континуирано у сакладу са планским документима, поднетим захтевима и представкама уз стално праћење стања на терену.

Обавеза дефинисања Стратешког плана уређена је чланом 10. Закона о инспекцијском надзору („Сл.гласник РС бр.36/2015, 44/2018-др.закон и 95/2018) и израђује се по процени инспекције за трогодишње раздобље и њиме су дефинисани визија, мисија, циљеви, значај и приоритети у поступању и извештавање о спроведеним контролним активностима.

**2. ПРАВНИ ОСНОВ**

**ЗАКОНИ**

1. Закон о комуналним делатностима (“Сл. гласник РС”, бр. 88/11, 104/2016 и 95/2018)
2. Закон о инспекцијском надзору (“Сл. гласник РС”, бр. 36/15, 44/2018 - др. закон и 95/2018)
3. Закон о општем управном поступку (“Сл. гласник РС”, бр. 18/2016 и 95/2018 - аутентично тумачење)
4. Закон о прекршајима (“Сл. гласник РС”, бр. 65/2013, 13/2016 и 98/2016 – одлука УС, 91/2019 и 91/2019 - др. закон)
5. Закон о становању и одржавању зграда (“Сл.гласник РС” , бр. 104/2016 и 9/2020 - др. закон)
6. Закона о заштити становништва од заразних болести (“Сл. гласник РС” 15/16 и 68/2020)

**УРЕДБЕ И ДРУГИ ПОДЗАКОНСКИ АКТИ**

1. Правилника о условима и начину поступања са посмртним остацима умрлог лица (“Сл. гласник РС” 96/16)

**ОДЛУКЕ СКУПШТИНЕ ОПШТИНЕ ЖИТИШТЕ**

1. Одлука о општем уређењу насељених места и комуналном реду(„Сл.лист општине Житиште“, бр.25/15, 5/17,34/17 и 35/19);
2. Одлука о условима и начину организовања послова у вршењу комуналне делатности испоруке и одвођење вода („Сл.лист општине Житиште“, бр.7/10, 47/13, 5/17, 34/17 и 30/18);
3. Одлука о одређивању комуналних делатности од локалног интереса и начину повравања комуналне делатности („Сл.лист општине Житиште“, бр.7/10, 5/17 и 34/17);
4. Одлука о одржавању комуналне хигијене („Сл.лист општине Житиште“, бр.7 /10, 5/17 и 34/17);
5. Одлука о радном времену угоститељских, трговинских и осталих објеката, („Сл.лист општине Житиште“, бр.3/03, 9/05, 3/06, 5/17 и 34/17);
6. Одлука о постављању привремених објеката на територији општине Житиште („Сл.лист општине Житиште“, бр. 11/18);
7. Одлука о поверавању делатности димничарских услуга („Сл.лист општине Житиште“, бр.7/11, 43/16, 34/17 и 35/19);
8. Одлука о обављању комуналне делатности зоохигијене („Сл.лист општине Житиште“, бр.23/16, 5/17, 34/17, 35/2019);
9. Одлука о спровођењу превентивне дезинфекције, дезинсекције и дератизације у општини Житиште („Сл.лист општине Житиште“ бр.7/11, 5/17 и 34/17);
10. Одлука о условима и начину снабдевања топлотном енергијом („Сл.лист општине Житиште“ бр. 34/17);
11. Одлука о уређивању и одржавању гробаља и сахрањивању („Сл.лист општине Житиште“, бр.26/14, 34/17 и 35/19);
12. Одлука о начину држања домаћих животиња на територији Општине Житиште („Сл.лист општине Житиште“ ,бр.7/10 и 34/17),
13. Одлука о обављању јавног превоза путника („Сл.лист општине Житиште“ бр.47713, 26/14 и 34/17),
14. Одука о одржавању улица, путева и других јавних површина у зимском периоду („Сл.лист општине Житиште“ бе.11/05 и 34/17);
15. Одлука о локалним комуналним таксама(„Сл. лист општине Житиште“ број 47/13 и 34/17) и
16. Одлука о боравишној такси („Сл. лист општине Житиште“ број 4/11 и 34/17).
17. Одлука о општем кућном реду у стамбеним и стамбено-пословним зградама на територији општине Житиште („Сл. лист општине Житиште“ број 39/17).
18. Одлука о одређивању локација за продају робе ван пословног простора на територији Општине Житиште („Сл. лист општине Житиште“ број 25/17 и 34/17).
19. Одлука о начину управљања локацијама за продају робе ван пословног простора на територији Општине Житиште („Сл. лист општине Житиште“ број 30/17).
20. Одлука о начину паркирања возила и коришћења јавних паркиралишта на територији Општине Житиште („Сл. лист општине Житиште“ број 13/19, 35/19).

**3. ВИЗИЈА, МИСИЈА, ЦИЉЕВИ И ЗНАЧАЈ КОМУНАЛНЕ ИНСПЕКЦИЈЕ**

**Визија*:***

Визија деловања комуналне инспекције у периоду 2020. - 2022. године је:

1. Деловање комуналне инспекције усмерити на стварање позитивног уверења код надзираног субјекта, а зарад остваривања законитог, економичног и ефикасног пословања и поступања;
2. Користити систем превентивног деловања комуналне инспекције који ће допринети већем поверењу свих надзираних субјеката, те изградити позитивно уверење да је деловање и рад инспекције позитиван и друштвено користан;
3. Подићи ниво усавршавања и техничке опремљености инспекције на ниво који омогућава инспекцијске надзоре који су неопходни.

**Мисија:**

Комунална инспекција својим радом допринеће повећању нивоа савесног пословања и поступања свих надзираних субјеката, а посебно јачању свести код истих и њиховог поступања у складу са Законом и другим подзаконским актима.

У том смислу нарочито је значајно превентивно и саветодавно деловање комуналне инспекције које се остварује кроз:

1. Објављивањем програма и плана инспекцијског надзора
2. Објављивањем контролних листа
3. Пружању стручне и саветодавне подршке
4. Предузимању превентивних инспекцијских надзора када се утврди да постоје рани знаци вероватноће настанка недостатака и неправилности у пословању и поступању надзираних субјеката.

**Циљеви и значај:**

Циљеви Стратешког плана инспекцијског надзора су непосредна примена закона и других прописа тј. планираних мера и активности превентивног деловања инспекције и планираних мера и активности за спречавање обављања делатности и вршења активности нерегистрованих субјеката, очекивани обим ванредних инспекцијских надзора у периоду у коме ће се вршити редовни инспекцијски надзор, као и друге елементе од значаја за планирање и вршење инспекцијског надзора.

Стручна, опремљена и ефикасна комунална инспекција гаранција је да ће се злоупотребе открити и отклонити, те по потреби процесуирати, што је значајан елемент законитог пословања и поступања свих надзираних субјеката.

# 4. НАЧИН ОСТВАРИВАЊА ЦИЉЕВА КОМУНАЛНЕ ИНСПЕКЦИЈЕ

Комунална инспекција у изради обавезних планских докумената, која су дефинисана чланом 10. Закона о инспекцијском надзору („Сл.гласник РС“ бр. 36/2015,44/2018-др.закон и 95/2018), за свој циљ поставља да континуирано буде присутна на терену и да на тај начин постигне квалитетан и свеобухватан инспекцијски надзор.

Стратешки план инспекције основа је за израду Годишњег плана инспекције, којим се детаљно утврђују приоритети надзора за период од једне године.

Комунална инспекција има за циљ да надзором надзираних субјеката, кроз утврђене неправилности, налагањем корективних мера, повећа свест о одговорности, те на тај начин омогући или смањи могућност настанка штетних последица.

Сходно претходним наводима најважније је усмерити инспекцијске надзоре ка субјектима који су најризичнији и који могу узроковати највеће штетне последице. Записници о инспекцијском надзору треба да пруже реалну слику о пословању и поступању надзираних субјеката.

Како би постигла циљ, инспекција континуирано треба да ради на задацима:

1. Процене ризика у свим областима рада Комуналне инспекције,
2. Утврђивање обележја контролног окружења,
3. Идентификовање области које требају бити предмет инспекцијског надзора,
4. Процене потребног броја и учесталости надзора,
5. Континуираног рада на усавршавању и проширивању знања и способности инспектора, као и на побољшању техничке опремљености .

Ризик представља вероватноћу настанка догађаја чија би се последица могла негативно одразити на постизање циљева друштва. Ризик се исказује и мери у категоријама последице као: незнатан,низак, средњи, висок и критичан.

Проценом висине ризика омогућава се процена ризика приоритета надзора и избор субјекта код којих ће се вршити инспекцијска контрола.

Праћењем и анализом стања у области извршених контрола, коришћењем инфорамационог система и аналитичким радом, прикупљају се поуздане и уверљиве информације о контролисаним субјектима и на основу прописаних критеријума утврђује степен ризика, планира, покреће и спроводи инспекцијски надзор. На овај начин се стварају услови да се контроле комуналне инспекције планирају и усмеравају на контролу оних субјеката и области где су најпотребније и где могу да се остваре најбољи резултати, и да се највише утиче на смањењу ризика. Процена ризика за сваки субјект, зависно од групе корисника којој субјекат припада, врши се кроз праћење и анализу стања пословања и поступања контролисаног субјекта, а према одговарајућим критеријумима.

Тежина штетних последица се процењује полазећи од врсте делатности или активности надзираног субјекта, односно овлашћења која надзирани субјект врши у склопу свог пословања, а у односу на законом и другим прописом заштићена добра, права и интересе. Вероватноћа настанка штетних последица процењује се полазећи од доступних података ранијих контрола и мера изречених у тим контролама, као и базе података које ће дати анализа контролних листа.

Ова фаза у стратешком планирању инспекције је врло битна, јер представља темељ за ефикасно планирање рада инспекције, планирање контрола, њихову учесталост и усклађивање са расположивим кадровским потенцијалом.

# 5. ПОСТУПАК ИНСПЕКЦИЈЕ И ОБЛАСТ ПОСТУПАЊА ИНСПЕКЦИЈСКОГ НАДЗОРА

**Поступак инспекције**

1. Надзор над применом закона и прописа и одлука;
2. Налагање мера сразмерно процењеном ризику;
3. Записником налаже или предлаже мере за отклањање незаконитости,
4. Контрола извршења наложених мера;
5. Окончава поступак записником уколико странка у року који је одређен записником изврши наложене мере;
6. Доноси Решење у складу са утврђеним недостацима и неправилностима у пословању и поступању надзираног субјекта
7. Откривање нерегистрованих субјеката;
8. Упознавање јавности и надзираних субјеката са законским обавезама ;
9. Вођење управног поступка;
10. Издавање прекршајних налога;
11. Подношење захтева за покретање прекшајног поступка;
12. Предузима и друге радње и мере утврђене законом и одлукама Скупштине Општине

**Област деловања инспекције**

1. контролише управљање неопасним комуналним отпадом;
2. контролише чишћење и одржавање јавних површина око предузећа, установа, спортских терена и објеката, пословних и стамбених објеката, градилишта, неизграђених плацева, стоваришта, као и осталих јавних површина;
3. контролише одржавање јавних зелених површина;
4. контролише водоводну и канализациону инсталацију;
5. контролише одржавање јавне расвете;
6. контролише заузеће јавних површина мањим монтажним објектима привременог карактера, тезгама, витринама, фрижидерима, изложбеним сталцима, жардињерама, летњим баштама, хаварисаним возилима, пољопривредним прикључним машинама и другим стварима и предметима, складиштење робе и амбалаже испред радњи и других објеката на улици, тротоарима и осталим површинама јавне намене;
7. контролише управљање, уређење и одржавање локација за продају робе ван пословног простора, јавним паркиралиштима и гробљима;
8. контролише одржавање других објеката и површина од општег, односно јавног интереса, чија функционалност, изглед и чистоћа утичу на изглед и уређење насељеног места;
9. контролише изношење кућног и уличног неопасног отпада, зеленог и кабастог отпада, шљаке, угљене прашине, шута, пепела и сл;
10. контролише испуштање отпадних и фекалних вода, и одржавање септичких јама;
11. контролише сакупљање и одвођење атмосферских вода са јавних површина;
12. контролише извођење радова од стране инвеститора на површинама јавне намене, враћање јавних површина у првобитно стање и њихово чишћење након завршетка радова;
13. контролише услове држања домаћих животиња и обављање послова зоохигијене;
14. контролише радно време угоститељских објеката;
15. надзире примену прописа у области становања и одржавања зграда;
16. врши идентификацију лица путем увида у личну исправу или другу јавну исправу са фотографијом; саслуша и узима изјаве од одговорних лица, присутних лица и сведока;
17. фотографише и сними простор у коме се врши инспекцијски надзор, као и ствари које су предмет надзора;
18. нареди уклањање снега и леда са путева, улица и тротоара као и уклањање леденица са кровова и тераса;
19. нареди трајно уклањање засада који оштећују или могу да оштете мрежу јавних

инсталација;

1. нареди поткресивање дрвећа које додирује електро и телефонску мрежу и јавну расвету.

# КАДРОВСКИ РЕСУРСИ

Инспекцијски надзор у општини Житиште обављају два комунална инспектора.

Стална обавеза инспектора је да се перманентно усвршавају, проширују знања, вештине и способности, што ће допринети повећању квалитета надзора и скраћење времена неопходног за обављање појединих инспекцијских контрола. Усавршавање треба позитивно да делује и допринесе квалитету рада.

# ПРЕДЛОЗИ ЗА УНАПРЕЂЕЊЕ РАДА

1. Унапређење комуникације са осталим Одељењима унутар Општинске управе;
2. Побољшање сарадње са Службом за катастар непокретности, ПС као и осталим релевантним институцијама на територији општине;
3. Унапређење рада инспектора и уопштено статуса звања инспектора

# 8. ЗАКЉУЧАК

На основу анализе годишњих извештаја процењује се степен остварености Стратешког плана. Током примене Стратешког плана за период 2020.-2022.године комунална инспекција ће свој рад усмерити на остваривање циљева са посебном пажњом посвећеном на следеће активности:

- Превентивном деловању инспекције усмереном на успостављање чврсте везе: општина-надзирани субјекти.

- Законитом, коректном и тачном вршењу инспекцијских надзора, са тачним изношењем налаза заснованих на материјалним доказима

- Отклањању кључних проблема у области контроле

- Сталном прилагођавању инспекције новим законским прописима и процедурама

- Сталном усавршавању инспектора и унапређењу рада комуналне инспекције

У извршењу Стратешког плана за период 2020.-2022.године, у раду на остваривању зацртаних циљева, инспекција ће се ослањати на административну, рачуноводствену, информатичку и другу подршку органа Општинске управе.

КОМУНАЛНИ ИНСПЕКТОР

Свјетлана Марковић с.р.

КОМУНАЛНИ ИНСПЕКТОР

Јована Новаковић с.р.